છે એ તો રામ છે જ. મંદિરની મૂર્તિની આલોચના ન કરશો. અવતારોની પરંપરામાં અન્ય અવતારો તો થોડા સમય માટે આવેલા, એનાં કંઇ બહુ મંદિરો નથી. પણ મંદિરમાં પૂર્ણાવતારરૂપે સુંદરતમ છબીરૂપે બેસતો અવતાર તો પહેલો રામ છે. રામથી શરૂ થયું અને પછી ભગવાન કૃષ્ણ આવે છે. પછી બુદ્ધ આવે છે. આ આખી પરંપરા છે. રામતત્ત્વ કેન્દ્રમાં છે. અને એ રામતત્ત્વને કેન્દ્રમાં રાખીશું તો આપણને એ એક જ સત્યમાંથી અનેકરૂપે આપણો હાથવગો રામ દેખાશે. એટલે તુલસીદાસજી કહે છે, ‘રામ બ્રહ્મ પરમારથ રૂપા.’ સ્વાર્થ માટે કરેલું કર્મ રામ નથી. બીજાના માટે, પરમાર્થ માટે કરેલું કાર્ય તુલસીએ રામ કહ્યું. એ હાથવગો રામ છે.